**Redakčné oznámenie**

**o oprave administratívnej chyby pri prepisovaní textu vo všeobecnom záväznom nariadení hlavného mesta Slovenskej republiky Bratislavy č. 11/2021 o nakladaní s komunálnymi odpadmi a drobnými stavebnými odpadmi na území hlavného mesta SR Bratislavy**

Vo všeobecne záväznom nariadení hlavného mesta Slovenskej republiky Bratislavy č. 11/2021 o nakladaní s komunálnymi odpadmi a drobnými stavebnými odpadmi na území hlavného mesta SR Bratislavy nastala pri jeho písaní zjavná chyba.

Z vyššie uvedeného dôvodu vydávam jeho redakčnú opravu.

1. V § 13a sa vypúšťa ods. 10.
2. Pôvodný odsek 11 sa označuje ako ods. 10.
3. V § 13a ods.11 sa v zátvorke za číslicou 14 vypúšťa písmeno „a“.

**Pôvodné znenie:**

„§ 13a

Biologicky rozložiteľný kuchynský odpad

(10) Do zberu nepatria jedlé oleje a tuky, obaly z potravín, obaly po konzumácii jedál, vrecká, cigaretové ohorky, odpad zo záhrad a iný komunálny odpad.“.

(11) Do zberu nepatria: jedlé oleje a tuky, obaly z potravín, obaly po konzumácii jedál, vrecká bez certifikátu na kompostovanie, kávové kapsule, cigaretové ohorky, odpad zo záhrad (§14a) a  iný komunálny odpad.“

**Opravené znenie:**

„§ 13a

Biologicky rozložiteľný kuchynský odpad

(10) Do zberu nepatria: jedlé oleje a tuky, obaly z potravín, obaly po konzumácii jedál, vrecká bez certifikátu na kompostovanie, kávové kapsule, cigaretové ohorky, odpad zo záhrad (§14) a  iný komunálny odpad.“

V Bratislave dňa 20.10.2021

 Mgr. Michal Belica, v. r.

 riaditeľ sekcie životného prostredia